Document ID: 31996R1577

ΚΑΝΟΝΙΣΜΟΣ (ΕΚ) αριθ. 1577/96 ΤΟΥ ΣΥΜΒΟΥΛΙΟΥ της 30ής Ιουλίου 1996 για τη θέσπιση ειδικού μέτρου υπέρ ορισμένων οσπριοειδών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι ο κανονισμός (ΕΟΚ) αριθ. 762/89 (4) καθιέρωσε ένα ειδικό μέτρο υπέρ ορισμένων οσπριοειδών 7 ότι η ισχύς του εν λόγω κανονισμού λήγει στις 30 Ιουνίου 1996 7
ότι η διατήρηση των καλλιεργειών οσπριοειδών, όπως είναι οι φακές, τα ρεβύθια και τα λαθούρια, ικανοποιεί κοινοτικά οικονομικά συμφέροντα 7
ότι ο στόχος της διατήρησης των εν λόγω καλλιεργειών δύναται να επιτευχτεί με τη χορήγηση ενίσχυσης ανά εκτάριο 7 ότι το ύψος της ενίσχυσης πρέπει να καθοριστεί σε επίπεδο που να επιτρέπει την επίτευξη του προαναφερθέντος στόχου 7 ότι είναι ενδεδειγμένο το σημερινό ύψος της ενίσχυσης των 181 Ecu ανά εκτάριο 7
ότι ο κανονισμός (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (5), θέσπισε ορισμένους όρους σχετικά με τις εκτάσεις που είναι επιλέξιμες για τη χορήγηση αντισταθμιστικής ενίσχυσης, ιδίως στον τομέα των ελαιούχων προϊόντων 7 ότι με την καλλιέργεια των οσπριοειδών επιτυγχάνεται η δέουσα εναλλακτική λύση και αποφεύγεται η αποσταθεροποίηση των αγορών της Κοινότητας 7 ότι πρέπει, εντούτοις, να αποφευχθεί η πολύ μεγάλη επέκταση της καλλιέργειας αυτής 7 ότι ο καθορισμός της μέγιστης εγγυημένης έκτασης σε 400 000 εκτάρια ανταποκρίνεται σ' αυτόν το στόχο 7
ότι ο κανονισμός (ΕΟΚ) αριθ. 762/89 προβλέπει την επιβολή κυρώσεων επί της ενίσχυσης κατά την περίοδο που έπεται μιας υπέρβασης της μέγιστης εγγυημένης έκτασης 7 ότι ο παρών κανονισμός προβλέπει την επιβολή κυρώσεως σε περίπτωση υπέρβασης της μέγιστης εγγυημένης έκτασης κατά την τρέχουσα περίοδο 7 ότι η Επιτροπή πρέπει να λάβει μεταβατικά μέτρα ώστε να αποφευχθεί η επιβολή δύο κυρώσεων κατά τη διάρκεια του πρώτου έτους της εφαρμογής, ήτοι από την 1η Ιουλίου 1996 έως τις 30 Ιουνίου 1997,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Θεσπίζεται ενίσχυση για την παραγωγή των ακόλουθων οσπριοειδών:
α) φακές που υπάγονται στον κωδικό ΣΟ 0713 40 90, άλλες 7
β) ρεβύθια που υπάγονται στον κωδικό ΣΟ ex 0713 20 90, άλλα 7
γ) λαθούρια των ειδών Vicia sativa L. και Vicia ervilla Willd., που υπάγονται στον κωδικό ΣΟ ex 0713 90 90, άλλα.
Άρθρο 2
1. Η ενίσχυση χορηγείται για την παραγωγή των οσπριοειδών που αναφέρονται στο άρθρο 1, ανά περίοδο εμπορίας. Η εν λόγω περίοδος εμπορίας αρχίζει την 1η Ιουλίου και λήγει στις 30 Ιουνίου.
Ένα καλλιεργούμενο αγροτεμάχιο για το οποίο έχει υποβληθεί αίτηση ενίσχυσης ανά εκτάριο στο πλαίσιο καθεστώτος που χρηματοδοτείται σύμφωνα με το άρθρο 1 παράγραφος 2 του κανονισμού (ΕΟΚ) αριθ. 729/70 (6) αποκλείεται του ευεργετήματος της πληρωμής της ενίσχυσης την οποία προβλέπει το παρόν καθεστώς.
2. Με την επιφύλαξη των διατάξεων του άρθρου 3, το ποσό της ενίσχυσης ανά εκτάριο σπαρθείσας και συγκομισθείσας έκτασης καθορίζεται σε 181 Ecu ανά εκτάριο.
Άρθρο 3
Σε περίπτωση που οι εκτάσεις που χρησιμοποιούνται για την παραγωγή των οσπριοειδών που αναφέρονται στο άρθρο 1 υπερβαίνουν τη μέγιστη εγγυημένη έκταση των 400 000 εκταρίων, το ποσό της ενίσχυσης μειώνεται κατ' αναλογία κατά τη διάρκεια της εν λόγω περιόδου.
Άρθρο 4
1. Η ενίσχυση στην παραγωγή την οποία καθιερώνει ο παρών κανονισμός θεωρείται ως μέτρο παρέμβασης για τη ρύθμιση των γεωργικών αγορών, κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70.
2. Στο άρθρο 1 παράγραφος 1 στοιχείο α) του κανονισμού (ΕΟΚ) αριθ. 3508/92 (7) προστίθεται η ακόλουθη περίπτωση:
«- στο ειδικό μέτρο υπέρ ορισμένων οσπριοειδών, το οποίο θεσπίζει ο κανονισμός (ΕΚ) αριθ. 1575/96 (*),
(*) ΕΕ αριθ. L 206 της 16. 8. 1996, σ. 1.»
Άρθρο 5
1. Τα κράτη μέλη ανακοινώνουν στην Επιτροπή, το αργότερο στις 15 Σεπτεμβρίου κάθε περιόδου εμπορίας, τις εκτάσεις για τις οποίες έχει υποβληθεί αίτηση για τη χορήγηση ενίσχυσης.
2. Τα κράτη μέλη ανακοινώνουν στην Επιτροπή, το αργότερο την 1η Νοεμβρίου κάθε περιόδου εμπορίας, τις εκτάσεις για τις οποίες πρέπει να χορηγηθεί ενίσχυση.
Άρθρο 6
1. Η Επιτροπή θεσπίζει τα μέτρα εφαρμογής σύμφωνα με τη διαδικασία που προβλέπεται στο άρθρο 17 του κανονισμού (ΕΚ) αριθ. 603/95 (8). Σύμφωνα με την εν λόγω διαδικασία, η Επιτροπή καθορίζει την υπέρβαση της μέγιστης εγγυημένης έκτασης και προσδιορίζει το τελικό ποσό της ενίσχυσης, το αργότερο στις 15 Νοεμβρίου της συγκεκριμένης περιόδου εμπορίας.
2. Εφόσον προς διευκόλυνση της μετάβασης από το ισχύον καθεστώς στο καθεστώς που καθιερώνει ο παρών κανονισμός απαιτούνται μεταβατικά μέτρα, τα μέτρα αυτά λαμβάνονται σύμφωνα με τη διαδικασία της παραγράφου 1.
2. Μετά από τρεις περιόδους εμπορίας του καθεστώτος που προβλέπει ο παρών κανονισμός, η Επιτροπή θα υποβάλει έκθεση για την εφαρμογή του, η οποία θα συνοδεύεται, ενδεχομένως, από τις κατάλληλες προτάσεις.
Άρθρο 7
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο 1996/97.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1996.

Labels: 17
5
3
6
15